उनके इस बयान को भाजपा की तरफ से प्रधानमंत्री पद के उम्मीदवार नरेंद्र मोदी पर हमला माना जा रहा है.ये बयान उन्होंने कर्नाटक के गुलबर्ग में शनिवार को एक रैली के दौरान दिया.उन्होंने भारतीय जनता पार्टी पर समाज को बांटने और हिंसा भड़काने की राजनीति करने का भी आरोप लगाया.सोनिया गांधी के बयान पर भाजपा ने कहा कि वो कांग्रेस अध्यक्ष के बयान से हैरान नहीं है.बीजेपी नेता राजीव प्रताप रूडी ने कहा कि कांग्रेस नेताओं ने कभी मोदी की तुलना दाउद से की तो कभी हिटलर से, इसलिए कांग्रेस अध्यक्ष का बयान हैरान करने वाला नहीं है.उन्होंने कहा कि इससे पहले सोनिया गांधी मोदी को 'मौत का सौदागर' कर चुकी हैं, लेकिन इसका नतीजा 2007 के विधानसभा चुनावों में कांग्रेस की हार के रूप में सामने आया था. रुडी ने कहा कि आने वाले आम चुनावों में कांग्रेस को भी उसी तरह हार झेलनी होगी.जैसे जैसे आम चुनाव नज़दीक आ रहे हैं, वैसे वैसे भाजपा और कांग्रेस के बीच वाकयुद्ध बढ़ता जा रहा है.नरेंद्र मोदी की हर चुनावी रैली में सोनिया गांधी और कांग्रेस उपाध्यक्ष राहुल गांधी उनके खास निशाने पर रहते हैं.मोदी पर अप्रत्यक्ष रूप से निशाना साधते हुए सोनिया गांधी ने कहा, "जो लगातार अपना ढोल पीटने में व्यस्त हैं, मैं उनसे पूछना चाहती हूं कि क्या वे देश के लिए वो करेंगे जिसकी जरूरत है. नहीं, बिल्कुल नहीं."कांग्रेस अध्यक्ष ने कहा कि भाजपा का मकसद सिर्फ़ सत्ता हासिल करना है और इसके लिए वो हर तरह का षडयंत्र करेंगे.सोनिया गांधी ने अपने भाषण में मनरेगा समेत कई योजनाओं को यूपीए सरकार की उपलब्धि बताया.(बीबीसी हिंदी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)